9. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 268596/596 της 26 Μαΐου/16 Ιουν. 1978 (ΦΕΚ Β΄ 537) Περί τροποποιήσεως αποφάσεως καθορισμού προϋποθέσεων και όρων εφαρμογής του προγράμματος ελέγχου αποδόσεων ζώων αναπαραγωγής. ΄Εχοντας υπόψη: 1.Τις διατάξεις: α)Του Νόμ. 400/76 «περί Υπουργικού Συμβουλίου και Υπουργείων». β)Του Π.Δ. 433/77 «περί Οργανισμού του Υπουργείου Γεωργίας». γ)Του Ν.Δ. 185/73 «περί μέτρων βελτιώσεως της κτηνοτροφίας». 2.Την απόφασή μας 357767/2904/2-9-76 (ΦΕΚ 113/76-Β) «περί καθορισμού προϋποθέσεων και όρων εφαρμογής των προγραμμάτων τεχνητής σπερματεγχύσεως και ελέγχου αποδόσεων ζώων αναπαραγωγής», αποφασίζουμε: Τροποποιούμε την ανωτέρω υπ’ αριθ. 357767/ 2904/2-9-76 απόφασή μας, σε ό,τι αφορά το πρόγραμμα ελέγχου αποδόσεων των ζώων αναπαραγωγής και καθορίζουμε, ως κατωτέρω, τις προϋποθέσεις και όρους εφαρμογής αυτού: 1.Το πρόγραμμα ελέγχου αποδόσεων ζώων αναπαραγωγής, θα εφαρμόζεται, στις διάφορες περιοχές της Χώρας, όπως μέχρι σήμερα, με ευθύνη των τοπικών Διευθύνσεων Γεωργίας και με το προβλεπόμενο, για το σκοπό αυτό, με σχέση εργασίας ιδιωτικού δικαίου, προσωπικό. Κατά την εφαρμογή θα τηρούνται πιστά οι διατάξεις του κανονισμού ελέγχου αποδόσεων ζώων. 2.Οι περιοχές εφαρμογής του προγράμματος θα επιλέγονται από τις Δ/νσεις Γεωργίας, σε συνεργασία με τις Περιφερειακές Υπηρεσίες Γεωργίας και τα Κέντρα Γενετικής Βελτιώσεως Ζώων και θα τελούν υπό την έγκριση της Διευθύνσεως Γενετικής Βελτιώσεως Ζώων του Υπουργείου Γεωργίας, κατόπιν σχετικής εισηγήσεως των Περιφερειακών Υπηρεσιών Γεωργίας. 3.Τα Κέντρα Γενετικής Βελτιώσεως Ζώων θα συνεργάζονται με τις Δ/νσεις Γεωργίας και τις Περιφερειακές Υπηρεσίες Γεωργίας και θα βοηθούν αποτελεσματικά, στην επιτυχία του προγράμματος. 4.Η εποπτεία του προγράμματος ασκείται από τις Περιφ. Υπηρ. Γεωργίας. 5.Οι υποχρεώσεις των ελεγκτών γαλακτοπαραγωγής είναι οι κατωτέρω: α)Να τηρούν τις οδηγίες των αρμοδίων υπηρεσιών του Υπουργείου Γεωργίας και να εφαρμόζουν, με κάθε σχολαστικότητα, ακρίβεια και λεπτομέρεια, τις διατάξεις του κανονισμού ελέγχου αποδόσεων. β)Να κινούνται, όλες τις εργάσιμες ημέρες, στις περιοχές εφαρμογής του ελέγχου, που καθορίζει το σχετικό πρόγραμμα της Διευθύνσεως Γεωργίας και να εφαρμόζουν αυτό πιστά και χωρίς καμιά παρέκκλιση. γ)Γενικά, σ’ όλες τις φάσεις της εργασίας τους, να τους διακρίνει φιλοπονία, υπευθυνότητα, ευσυνειδησία και υπαλληλική δεοντολογία. 6.Κατά μήνα, οι Διευθύνσεις Γεωργίας, θα στέλνουν στο αρμόδιο Κέντρο Γενετικής Βελτιώσεως Ζώων, τα στοιχεία γαλακτομετρήσεως, για τη σχετική επεξεργασία. Μέχρις ότου οι Διευθύνσεις Γεωργίας εφοδιαστούν με νέα έντυπα, η αποστολή των στοιχείων, των δεδομένων του ελέγχου, στα Κέντρα Γενετικής Βελτιώσεως Ζώων, θα γίνεται σύμφωνα με τις οδηγίες που έχουν δοθεί μέχρι τώρα. 7.Στο τέλος κάθε χρόνου, οι Διευθύνσεις Γεωργίας, θα στέλνουν στη Διεύθυνση Γενετικής Βελτιώσεως Ζώων του Υπ. Γεωργίας, απολογιστική έκθεση, στην οποία, εκτός των άλλων, θα αναφέρονται και οι αναλωθείσες πιστώσεις κατά κατηγορία δαπάνης, όπως περιγράφονται στην παρακάτω παρ. 11. 8.Τα Κέντρα Γενετικής Βελτιώσεως Ζώων θα προβαίνουν  στην  επεξεργασία  των  στοιχείων των (Αντί για τη σελ. 594,05(α) Σελ. 594,05(β) Τεύχος 719-Σελ. 87 Προστασία της Κτηνοτροφίας 17.Θ.β.8-9 δεδομένων του ελέγχου σύμφωνα με τον κανονισμό, τα δε αποτελέσματα θα τα κοινοποιούν στους εκτροφείς που συμμετέχουν στο πρόγραμμα, στις Διευθύνσεις Γεωργίας και στη Διεύθυνση Γενετικής Βελτιώσεως Ζώων του Υπουργείου Γεωργίας και παράλληλα θα μεριμνούν και για τη σχετική δημοσίευση των αποτελεσμάτων. 9.Η Διάθεση, για αναπαραγωγή, των καταλλήλων παραγώγων, θα γίνεται βάσει ειδικού προγράμματος κατά περιοχή κάθε Κέντρου Γενετικής Βελτιώσεως Ζώων. Το πρόγραμμα αυτό θα καταρτίζεται, σύμφωνα με τις Γενετικές κατευθύνσεις του Υπουργείου Γεωργίας, με τη συνεργασία των τοπικών παραγόντων (Υπηρεσιών Υπουργείου Γεωργίας, ΑΤΕ και Συν/ κών Οργανώσεων). 10.Από τα παράγωγα των ζώων υψηλού κληρονομικού δυναμικού, θα εφοδιάζονται και τα Κέντρα Γενετικής Βελτιώσεως Ζώων, με τον απαιτούμενο αριθμό ζώων, για τον απογονικό έλεγχο. 11.Με τις πιστώσεις, που θα κατανέμονται τοπικά Τ Γ Κ και Δασών, θα αντιμετωπίζονται όλες οι δαπάνες του Προγράμματος ελέγχου αποδόσεων ζώων, όπως: α)Αποδοχές, έξοδα κινήσεως, εκτός έδρας αποζημιώσεως, υπερωρίες κλπ. του, με σχέση εργασίας ιδιωτικού δικαίου αορίστου χρόνου απασχολουμένου προσωπικού. β)΄Εξοδα κινήσεως και εκτός έδρας αποζημιώσεως: αα)Των γεωργοτεχνιτών μονίμων δημοσίων υπαλλήλων, που εκτελούν εργασία ελεγκτού γαλακτοπαραγωγής. ββ)Των γεωπόνων των γραφείων κτηνοτροφίας των Διευθύνσεων Γεωργίας, που θα μετακινούνται αποκλειστικά για τον έλεγχο και την παρακολούθηση του εφαρμοζομένου προγράμματος ελέγχου αποδόσεως των ζώων. Το ύψος της δαπάνης αυτής, για κάθε Διεύθυνση Γεωργίας, θα καθορίζεται από την αρμόδια Τεχνική Διεύθυνση του Υπουργείου Γεωργίας. γ)Προμήθεια υλικών, εντύπων κλπ., που είναι απαραίτητα, για την απρόσκοπτη εφαρμογή του προγράμματος καθώς και δαπάνες μεταφοράς αυτών. δ)Αγορά μέσων κινήσεως, για την κίνηση των ελεγκτών γαλακτοπαραγωγής. ε)Δαπάνες λειτουργίας και συντηρήσεως των μέσων κινήσεως, που χρησιμοποιούνται για την εξυπηρέτηση του Προγράμματος καθώς και δαπάνες προμηθείας ανταλλακτικών αυτών. ς)Δαπάνες μισθώσεως χώρου, για την εγκατάσταση του εργαστηρίου αναλύσεως των δειγμάτων γάλακτος. ζ)Κάθε άλλη δαπάνη σχετική με την εφαρμογή του προγράμματος ελέγχου αποδόσεων ζώων. η)΄Ολες οι παραπάνω δαπάνες θα πραγματοποιούνται σύμφωνα με τις σχετικές διατάξεις, που ισχύουν για τα Τ Γ Κ και Δασών. Η απόφαση αυτή θα δημοσιευθεί στην Εφημερίδα της Κυβερνήσεως. Σελ. 594,06(β) Τεύχος 719-Σελ. 88 17.Θ.β.9 Προστασία της Κτηνοτροφίας 